钦定古今图书集成/理学汇编/字学典/第079卷 > 《跋朱希真所书道德经》前人
## 钦定古今图书集成/理学汇编/字学典/第079卷 > 《跋朱希真所书道德经》前人

岩壑老人小楷《道德经》二篇，精妙醇古。近世楷法如
陈碧虚之《相鹤》，黄长睿之《黄庭》，皆所不及。唯湍石喻
公之典引诸书为可方驾耳。季路得之，远以相视，恨
目已昏盲，不得尽见其妙处，把玩不足，因记其后而
归之。季路能攻石传刻，以与好事者共之，即大幸。盖
此书难得善本，读此数章，似少讹谬，又为可传也。